User talk:হিজিঙ বাবু

আদিবাসী বনাম উপজাতি

এম এন লারমা
১২ টা পেরোলেই ১০ই নভেম্বর আর এই দিনটি জুম্মজনগনের জন্য এক কালো অধ্যায়। এই দিনে মাত্র ৪৪ বছর ১মাস ২৫ দিন বয়সে এই মহান নেতার জীবনপ্রদীপ নিভিয়ে দেয় কিছু ক্ষমতালোভী, বিপথগামী,বেইমানী, সার্থান্বেষী চক্র, সেই সঙ্গে কেড়ে নেয় আরও আট জন বীরের প্রাণ। ১০ই নভেম্বর এই দিনটি আমাদের মর্মাহত ব্যথিত করার জন্য ঘুরে ফিরে প্রত্যেক বছর চলে আসে আর আমাদের বেদনার কথা স্মরণ করে দিয়ে চেতনার রুদ্ধ ঘরে আঘাত হেনে চলে যায়। ১৯৩৯ সালের ১৫ সেপ্টেম্বর নান্যেচর থানার বুড়িঘাট মৌজার মাওরুম আদামে এই মহান নেতার জন্ম। মাত্র ১৭ বছর বয়সে তাঁর রাজনৈতিক জীবনের সূচনা হয়। আমরা জানি তাঁর জীবন অনেক ঘটনাবহুল। ৫৮থেকে ৬২সালে কাপ্তাই বাঁধ নির্মাণকালীন সময়ে প্রতিরোধের প্রচারকাজে তাঁর সরাসরি সম্পৃক্ততা ছিল যার কারণে তাঁকে কারাবরণ ও করতে হয়। ৭০ এ পার্বত্যচট্টগ্রাম নির্বাচন পরিচালনা কমিঠি গঠনে দ্বায়িত্বপালন ও পূর্ব পাকিস্তান প্রাদেশিক পরিষদের সদস্য নির্বাচিত হন। ৭২ এ পার্বত্য অঞ্চলের আঞ্চলিক স্বায়ত্তশাসনের প্রসঙ্গে মুজিবের কাছে চার দফা দাবিনামা পেশ করেন এবং জাতি পরিচয় খর্ব করার জন্য প্রতিবাদস্বরুপ অনির্দিষ্টসময়ের জন্য গনপরিষদের বৈঠক বর্জন করেন আর পিসিজেএসএস গঠন করেন এবং ৭৩ এ সভাপতি হিসেবে দ্বায়িত্ব পালন করেন। ৭৪ এ বাকশালে যোগদান এবং ৭৫ এর শেষের দিকে আত্মগোপনে যান।গড়ে তোলেন শান্তিবাহিনী যার প্রতিষ্ঠাকালীন লক্ষ্য উদ্দেশ্য ছিল - পার্বত্য চট্টগ্রামের স্বায়ত্তশাসন এবং জনপ্রতিনিধিত্বমূলক গণতান্ত্রিক শাসন ব্যবস্হা। এই যোক্তিক দাবিগুলো তখনকার সময় থেকে শুরু করে আজ অবধি ১৭ কোটির বেশি মানুষের কাছে বিচ্ছিন্নতাবাদী ও সন্ত্রাসী কর্মকান্ড বলেই পরিচিত হয়ে আসছে। এম এন লারমা শুধুমাত্র জুম্ম জনগনের কথা বলেননি তিনি আপামর নিঃস্ব জনগনের কথাও বলে গিয়েছিলেন। বাংলাদেশের সংবিধান নিয়ে তাদের পক্ষ হয়ে তিনি বলেছিলেন "যারা রিকশা চালিয়ে জীবিকা নির্বাহ করে চলেছেন, তাদের কথা এই সংবিধানে লেখা হয়নি। আজকে যারা কলকারখানায় চাকা ঘুরাচ্ছেন, যাদের রক্ত চুইয়ে আমাদের কাপড় কাগজ তৈরি হচ্ছে সেই লক্ষ লক্ষ মেহনতি মানুষের কথা সংবিধানে নেই " (গণপরিষদ)। তিনি নারীদের অধিকার যথাযথভাবে সংবিধানে সন্নিবেশ করার দাবীতে সংসদে দাড়িয়ে বলেছিলেন "নারীকে যদি অধিকার দিতে হয়, পুরুষ যে অধিকার ভোগকরে নারীকেও সে অধিকার দিতে হবে"। মোটকথা তিনি বাংলাদেশকে একটি ধর্মনিরপেক্ষ, বৈষম্যহীন ও অসাম্প্রদায়িক রাষ্ট্র হিসেবে দেখতে চেয়েছিলেন কিন্তু পেয়েছিলেন ঠিক উল্টোটাই। যে মহান নেতা জুম্মজাতির অধিকার, স্বাতন্ত্র্যতা এবং অস্তিত্ব রক্ষার জন্য জীবন থেকে সবকিছুকে বিসর্জন দিয়েছেন, জাতির মুক্তির জন্য, পরাধীনতার শিকল ভাঙন তথা জুম্মজাতির দুঃখ গ্লানি মোচনের প্রয়াস করেছিলেন তাঁকে হত্যার মধ্য দিয়ে অধিকারহারা জুম্মজাতিকে কয়েকদশক পিছনের দিকে টেলে দিয়েছে সেই নরপশুরা। সেই উগ্রবাদী, বিভেদপন্থী, প্রতিক্রিয়াশীল, কাপুরুষ, ক্ষমতালোভী ও স্বার্থান্বেষী মহল সেদিন রাতে এই মহান নেতার রক্তে হোলিখেলায় মেতেছিল। অকালেই এক চেতনার প্রদীপকে নিভিয়ে দিয়েছিল সেই মীরজাফরীয় দল ভবতোষ দেওয়ান(গিরি), প্রীতিকুমার চাকমা (প্রকাশ), দেবজ্যোতি চাকমা (দেবেন), ত্রিভঙ্গিল দেওয়ান (পলাশ) রা। যারা আমরণ জুম্ম জাতির কাছে ঘৃণার পাত্র হয়ে থাকবে। এই অসুরদের উত্তরসুরীরা আজও সেনাবাহিনীর বিশেষ মহলের দোসর হয়ে বিরাজমান হোক সেটি পুরোনো হোক নব্য মুখোশবাহিনী। ৭৩ থেকে ৯৭ অবধি যাঁরা নিজভুমি, নিজজাতির জন্য রক্ত ঝরিয়েছেন, তাঁজা তাঁজা প্রাণ অকাতরে বিলিয়ে দিয়েছেন তাঁদের প্রত্যেকের রক্তের কথা, তাঁদের ত্যাগের মহিমার কথা আজও আমরা একসিকি আনা পর্যন্ত ভুলিনি। ভুলিনি তাঁদের রেখে যাওয়া অপূর্ণ স্বাধীন ও স্বপ্নের কথা। আমাদের ধমনীতে আজও সেইসব শহীদদের রক্তের শ্রোতধারা বহমান। সেইসব রক্ত একদিন বারুদ হয়ে ফুটবে, আগুন হয়ে জ্বলবে। আজও রক্ত ঝরানোর জন্য শত শত তরুণ উন্মুখ হয়ে বসে অপেক্ষার প্রহর গুনছে। তাঁদের চিন্তায় মননে স্বপ্ন শয়নে আজও মহান নেতা ঘুরে ফিরে। আমার বিশ্বাস মহান নেতার দেখিয়ে যাওয়া স্বপ্ন একদিন তাঁরাই পূরন করবে আর প্রতিষ্ঠিত করবে এক শোষণহীন বৈষম্যহীন সমাজ। আর সেদিনই এম এন লারমার মৃত্যুও স্বার্থক হবে। পরিশেষে আমি সেই তরুন-তরুনীদের লাল সালাম জানাই। শুভ হোক মহান নেতার ৩৫তম মৃত্যুবার্ষিকী হিজিঙ বাবু (talk) 10:32, 14 November 2018 (UTC)